
LIETUVOS RESPUBLIKOS 
VAIKO TEISIŲ APSAUGOS PAGRINDŲ ĮSTATYMO NR. I-1234 2, 29 IR 49
STRAIPSNIŲ PAKEITIMO IR ĮSTATYMO PAPILDYMO 366 STRAIPSNIU 
ĮSTATYMAS

2023 m.                   d. Nr.
Vilnius


1 straipsnis. 2 straipsnio pakeitimas
Pakeisti 2 straipsnio 16 dalį ir ją išdėstyti taip:
„16. Kitos šiame įstatyme vartojamos sąvokos suprantamos taip, kaip jos apibrėžtos Lietuvos Respublikos civiliniame kodekse, Lietuvos Respublikos socialinių paslaugų įstatyme, Lietuvos Respublikos šeimos stiprinimo įstatyme, Lietuvos Respublikos valstybės garantuojamos teisinės pagalbos įstatyme, Lietuvos Respublikos apsaugos nuo smurto artimoje aplinkoje įstatyme, Lietuvos Respublikos pagalbos nuo nusikalstamos veikos nukentėjusiems asmenims įstatyme ir 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).“

2 straipsnis. 29 straipsnio pakeitimas
1.	Papildyti 29 straipsnį nauja 7 dalimi ir ją išdėstyti taip:
„7. Vaikui, galimai patyrusiam seksualinį smurtą, valstybės garantuojamą antrinę teisinę pagalbą teikia tik specialiai parengti advokatai, išklausę specialų kursą pagal Lietuvos advokatūros parengtą ir su Teisingumo ministerija suderintą specialiąją mokymo programą.“
2. Buvusias 29 straipsnio 7-9 dalis laikyti atitinkamai 8-10 dalimis. 

3 straipsnis. Įstatymo papildymas 366 straipsniu 
Papildyti Įstatymą nauju 366 straipsniu ir jį išdėstyti taip:
„366 straipsnis. Veiksmai galimo seksualinio smurto prieš vaiką atveju
Vaikams, galimai patyrusiems seksualinį smurtą, skiriamas specializuotą valstybės garantuojamą antrinę teisinę pagalbą teikiantis advokatas, išskyrus tuos atvejus, kai vaiko tėvai (įtėviai) arba kiti atstovai sudaro teisinių paslaugų teikimo sutartį su jų pasirinktu advokatu vaiko interesams ginti.“

4 straipsnis. 366 straipsnio pakeitimas 
Pakeisti 366 straipsnį ir jį išdėstyti taip:
„366 straipsnis. Veiksmai galimo seksualinio smurto prieš vaiką atveju
1.	Vaikams, galimai patyrusiems seksualinį smurtą, skiriamas specializuotą valstybės garantuojamą antrinę teisinę pagalbą teikiantis advokatas, išskyrus tuos atvejus, kai vaiko tėvai (įtėviai) arba kiti atstovai sudaro teisinių paslaugų teikimo sutartį su jų pasirinktu advokatu vaiko interesams ginti.  
2.	Vaikams, galimai patyrusiems seksualinį smurtą ir jų interesus atstovaujantiems suaugusiems teikiama valstybės finansuojama specializuota psichologinė pagalba, kurios teikimo tvarką nustato socialinės apsaugos ir darbo ministras kartu su sveikatos apsaugos ministru.“

5 straipsnis. 49 straipsnio pakeitimas
Papildyti 49 straipsnio 2 dalį nauju 5 punktu ir jį išdėstyti taip:
„5) kartu su Lietuvos advokatūra užtikrina specializuotą valstybės garantuojamą teisinę pagalbą vaikams, galimai patyrusiems seksualinį smurtą teikiančių advokatų mokymus.“

6 straipsnis. Įstatymo įsigaliojimas, įgyvendinimas ir taikymas
1.	Šis įstatymas, išskyrus šio įstatymo 4 straipsnį ir šio straipsnio 3 dalį, įsigalioja 2023 m. balandžio 1 d.
2. Šio įstatymo 4 straipsnis įsigalioja 2023 m. liepos 1 d. 
3. Socialinės apsaugos ir darbo ministerija, Sveikatos apsaugos ministerija, Teisingumo ministerija ir savivaldybių institucijos iki 2023 m. kovo 31 d. priima šio įstatymo įgyvendinamuosius teisės aktus.
4. Iki šio įstatymo įsigaliojimo pradėtos ir neužbaigtos vaiko teisių pažeidimo nagrinėjimo procedūros užbaigiamos pagal naujai įsigaliojusio įstatymo nuostatas. 



Skelbiu šį Lietuvos Respublikos Seimo priimtą įstatymą.

